Muleknop

Muleknop (også kalt kvelestikk, piskeknop eller tømmerknop) er en knute som er særlig egnet til å feste et tau til et rundt objekt.

Utforming
Muleknop/kvelestikk kan utformes slik:
Man lar tampen ta en turn rundt objektet og krysse over langparten.
Tampen føres videre rundt og bak objektet for deretter å krysse over langparten tilbake til siden med det første tørn.
Tampen føres deretter under første krysningspunktet mellom tampen og langparten (under begge) og ut mellom disse.
 Ønsker man varianten med slipp, føres en bukt av tampen istedenfor tampen
Man kan sjekke at begge endene (ev. også slippen) stikker ut mellom de to tørn, og at midtpunktet for de to tørn trykker ned kryningspunktet mellom tampen og langparten.

Bildegalleri 

Denne formen for muleknop kan også knytes på bukt slik:

Man holder endene med høyre og venstre hånd,
bruker dernest tomlene for å la mellomstykket tegne en Z,
snur deretter albuene i Z-et rundt,
og folder dem over endene slik at to tørn formes.
Om man ønsker å slå knopet med slipp, legger man tampen tilbake langs langparten mellom de to tørn for å utforme slippen,
Til sist tres objektet gjennom disse to tørn, og strammes.

Denne formen for muleknop på bukt kan også knytes med en hånd:

Egenskaper
Muleknop kan strammes hardt, og holder grepet på gjenstanden det er festet til også når tampene ikke lenger belastes. Hvis muleknopet ikke er slått med slipp der det en knute det kan være vanskelig å løsne, og om man ønsker å fjerne tauet kan det bli nødvendig å skjære over midtpunktet der hvor tampene krysser.

Muleknop kan brukes som takling eller som avsluttende trinn i takling med f.eks. en rekke halvstikk.

Beslektede knuter 
Denne formen for muleknop kan tenkes som en variant av dobbelt halvstikk hvor endene går rundt hverandre (eller krysser hverandre to ganger) på vei ut av knuten. Den ligner burknop med tørn, men her rir den ekstra tørnen krysningspunktet fra den andre siden, og rir over begge krysningspunktene, dermed byr på en bro som bygger mer ut enn i burknop med tørn (den har sin bro lagt inn på gropet mellom de to krysningspunktene). 

Varianter som burknop med to ekstra tørn, muleknopp med dobbel tørn og muleknopp med kryssende tørn kan ha flere tørn som rir over krysningspunktet mellom tamp og langpart for enda sikrere hold.

Slippet versjon egner seg for å surre åpningen på sekker og poser; knuten er holdbar, svikter ikke, og er lett å åpne når det trenges.

Referanser

Kilder 
 Clifford W. Ashley. The Ashley Book of Knots. Doubleday, New York. ISBN 0-385-04025-3, knutene #176, #355, #364, #430, #1188, #1189, #1249, #1250, #1251, #1252, #2052, #2097, #2489, #2560, #3441, #3700, #3853 er den versjonen av muleknop som strammer hardt.

Knuter